I 1916 ble det islandske sosialdemokratiske partiet Alþýðuflokkurinn dannet. Partiet ble splittet i 1930, der utbryterne dannet Kommúnistaflokkur Íslands som ble islandsk seksjon av Komintern. I 1937 opplevde sosialdemokratene en ny splittelse og utbryterne etablerte i 1938 sammen med kommunistene det nye partiet Sameiningarflokkur alþýðu - Sósíalistaflokkurinn (), men uten å bli medlem av Komintern.